***ΣΟΦΟΚΛΕΟΥΣ, ΑΝΤΙΓΟΝΗ***

*Η εξέλιξη του μύθου προωθείται με τα εξής*

* *τις προγραμματικές δηλώσεις του Κρέοντα και την επίσημη ανακοίνωση του διατάγματος του (στ. 162-210)*
* *τη διπλωματική στάση του χορού ( στ. 211-222)*
* *την αναγγελία της ταφής του νεκρού από τον φύλακα ( στ. 223-248)*
* *τον περίεργο τρόπο της ταφής του νεκρού ( στ. 249-277)*
* *την παρέμβαση του χορού και την απόδοση της ταφής σε θεία πρόνοια( στ. 278-279)*
* *τον εξοργισμό του Κρέοντα και την ενοχοποίηση των φυλάκων ( στ. 280-314)*

*αρχικά θεοσεβής, άρχοντας συνετός, υπερασπιστής του σωστού και του δικαίου. Η στάση του χορού και η εμφάνιση του φύλακα συμβάλλουν στην αποκάλυψη του τυραννικού του χαρακτήρα: οργίλος, οξύθυμος, σκληρός, καχύποπτος, με αγέρωχο και αυταρχικό ύφος, απόλυτος στις ιδέες του, διαβλέπει μόνο υλιστικά κίνητρα πίσω από κάθε ενέργεια, αβασάνιστα απειλεί και επιρρίπτει εύκολα ευθύνες. Γενικά η συναισθηματική κατάσταση του Κρέοντα σχηματίζει καμπύλη γραμμή με την κορύφωση στο μέσον του επεισοδίου.*

*κυρίαρχο συναίσθημα, ο φόβος. Αφελής και απλοϊκός, ατομιστής, μοιρολάτρης, αυθόρμητος. Διακρίνεται για θυμοσοφική διάθεση, συνδυασμένη συχνά με πνεύμα ειρωνικό και χιουμοριστικό. Θρησκόληπτος, φλύαρος, κουτοπόνηρος. Στο τέλος του επεισοδίου αυθάδης προς τον Κρέοντα, αλλά χαρούμενος και ανακουφισμένος για τη σωτηρία του. Γενικά είναι αντιπροσωπευτικός τύπος λαϊκού ανθρώπου.*

*αρχικά φοβισμένος, διστακτικός, αλλά και διπλωματικός. Θεοσέβεια, βαθιά πίστη στη συνέχεια.*

*Σκηνοθετικά στοιχεία: είσοδοι και έξοδοι προσώπων. Ανάλογες με τα λόγια κινήσεις των χεριών. Το λαχάνιασμα και οι κινήσεις του φύλακα. Ο Κρέοντας κινείται άλλοτε προς τον χορό και άλλοτε προς τον φύλακα.*

* *το κήρυγμα του**Κρέοντα από τη μια, η παραβίαση του από την άλλη. Δυο δυνάμεις αντίρροπες που θα οδηγήσουν στη σύγκρουση Κρέοντα- Αντιγόνης*
* *ο αντιφατικός χαρακτήρας του Κρέοντα ( στη 2η σκηνή βγάζει το προσωπείο και αποκαλύπτει τον τυραννικό του χαρακτήρα)*
* *ο αντίκτυπος των γεγονότων πάνω σε ένα απλοϊκό άνθρωπο : τον φύλακα.*

*Λεξιλόγιο και εκφραστικοί τρόποι αισθητοποιούν τις αντιλήψεις, τη νοοτροπία και το ήθος των χαρακτήρων. Λέξεις από την πολιτική, ναυτική και πολεμική ζωή. Ζωντανές εικόνες με τις παραστατικές περιγραφές του φύλακα.*

*Σχήματα λόγου: παρομοιώσεις, μεταφορές, υπερβολές, πλεονασμοί, παρηχήσεις, περιφράσεις.*

 *Ο φύλακας έφυγε αποφασισμένος να μην ξαναγυρίσει. Ο Κρέοντας, αγανακτισμένος, μπήκε στο παλάτι. Ο χορός, ταπεινωμένος από την απρεπή συμπεριφορά του Κρέοντα, έχει μείνει άναυδος.*

 *Τι θα ακολουθήσει; Μόνο οι θεατές μαντεύουν τη δράση της Αντιγόνης, καθώς έχουν ακούσει την αποφασιστική της δήλωση από τον πρόλογο. Οι θεατές απορούν. Είχε συνενόχους η Αντιγόνη; Θα αποκαλυφθεί η ενοχή της; Αν αποκαλυφθεί, θα τιμωρηθεί σύμφωνα με το διάγγελμα, αυτή, μία βασιλοπούλα και ανιψιά του Κρέοντα;*

 *Η ΔΙΔΑΣΚΟΥΣΑ*

 *ΠΑΠΑΝΙΚΟΛΑΟΥ ΚΩΝΣΤΑΝΤΙΝΑ*